Абмеркаванне пытання будаўніцтва помніка пачалося яшчэ на паседжанні гарсавета 24 студзеня 1924 года. Станоўчае рашэнне было прынята дастаткова хутка, і ўжо 7 лістапада 1930 года адбылося ўрачыстае адкрыццё новай мясцовай славутасці. Свінцовую постаць Ільіча з паднятай уверх правай рукой ўзнялі на невялікі пастамент. Пры правядзенні парадаў манументальнае збудаванне вельмі часта выступала ў якасці трыбуны, адкуль гучалі ўрачыстыя прамовы аб светлай сацыялістычнай будучыні. Гэтая скульптура лічылася асноўным віцебскім аб'ектам падобнага роду.